ΨΗΦΙΣΜΑ ΤΟΥ ΣΥΜΒΟΥΛΙΟΥ της 30ής Ιουνίου 1988 σχετικά με τη βελτίωση του περιβάλλοντος των επιχειρήσεων και με τις ενέργειες για την προώθηση της ανάπτυξης των επιχειρήσεων, και ιδιαίτερα των μικρομεσαίων, μέσα στην Κοινότητα ( 88/C 197/04 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, το ψήφισμα του Συμβουλίου της 3ης Νοεμβρίου 1986 σχετικά με το πρόγραμμα δράσης υπέρ των μικρομεσαίων επιχειρήσεων και τη δήλωσή του σχετικά με τη μείωση των διοικητικών βαρών των επιχειρήσεων, καθώς επίσης και το ψήφισμα του Συμβουλίου της 22ας Δεκεμβρίου 1986 σχετικά με ένα πρόγραμμα δράσης για την απασχόληση και την οικονομική ανάπτυξη, τις ακόλουθες ανακοινώσεις της Επιτροπής :

- δεύτερη έκθεση σχετικά με την υλοποίηση των στόχων του προγράμματος δράσης της Κοινότητας υπέρ των μικρομεσαίων επιχειρήσεων,-ανακοίνωση της Επιτροπής σχετικά με την ενίσχυση της συνεργασίας μεταξύ ευρωπαϊκών επιχειρήσεων :

μια απάντηση εν όψει της προθεσμίας του 1992,-ανακοίνωση της Επιτροπής σχετικά με τα ευρωπαϊκά κέντρα πληροφοριών για τις επιχειρήσεις - επέκταση του σχεδίου,-ανακοίνωση της Επιτροπής σχετικά με την απλούστευση των διοικητικών διαδικασιών στην Κοινότητα,-ανακοίνωση της Επιτροπής σχετικά με μια πολιτική της Κοινότητας στον τομέα των επιχειρήσεων, αναγνωρίζοντας ότι η ολοκλήρωση της εσωτερικής αγοράς αποτελεί συγχρόνως μια μεγάλη ευκαιρία και μια πρόκληση για τις επιχειρήσεις και ότι οι μικρομεσαίες επιχειρήσεις θα εμπλέκονται όλο και περισσότερο στη διαδικασία ολοκλήρωσης των ευρωπαϊκών οικονομιών, αναγνωρίζοντας ότι πρέπει να ενθαρρυνθεί η ανάπτυξη του επιχειρηματικού πνεύματος και η δημιουργία νέων επιχειρήσεων στην Κοινότητα, αναγνωρίζοντας ότι η ανάπτυξη των μικρομεσαίων επιχειρήσεων έχει μεγάλη σημασία για την αύξηση της ανταγωνιστικότητας της ευρωπαϊκής οικονομίας, για την ανάπτυξη της απασχόλησης και για την οικονομική και κοινωνική συνοχή στην Κοινότητα, αναγνωρίζοντας ότι οι οικονομικές και νομικές συνθήκες πρέπει να ευνοούν την ανάπτυξη των επιχειρήσεων και να μην τις επιβαρύνουν με περιττά έξοδα, αναγνωρίζοντας ότι οι μικρομεσαίες επιχειρήσεις χρειάζονται κατάλληλους οικονομικούς πόρους, ιδίως επιχειρηματικά κεφάλαια, εργατικό δυναμικό και διευθυντικά στελέχη υψηλής ειδίκευσης που να είναι σε θέση να αντιμετωπίσουν τις νέες προκλήσεις μέσα σε ένα διεθνές περιβάλλον που μεταβάλλεται με επιταχυνόμενους ρυθμούς, καθώς και πρόσβαση στις νέες τεχνολογίες και κατάλληλες τεχνικές μάρκετινγκ που θα τους επιτρέψουν να αντιμετωπίσουν επιτυχώς την ολοκλήρωση της ευρωπαϊκής εσωτερικής αγοράς και τον ανταγωνισμό των τρίτων χωρών, αναγνωρίζοντας ότι, στο ευρωπαϊκό επίπεδο, η ύπαρξη κατάλληλων πληροφοριών σχετικά με την Κοινότητα καθώς και η συνεργασία μεταξύ επιχειρήσεων στα διάφορα κράτη μέλη έχουν ιδιαίτερη σημασία, ΑΝΑΛΑΜΒΑΝΕΙ ΤΗΝ ΥΠΟΧΡΕΩΣΗ, σε πλήρη συμφωνία με την Επιτροπή, να διασφαλίσει ένα περιβάλλον ευνοϊκό για τις επιχειρήσεις και να προωθήσει τις μικρομεσαίες επιχειρήσεις στην Κοινότητα, στα πλαίσια μιας πολιτικής η οποία θα χαραχθεί σε συνεννόηση μεταξύ των κρατών μελών και της Επιτροπής σύμφωνα με τις ακόλουθες κατευθυντήριες γραμμές :

α ) η προώθηση των μικρών και μεσαίων επιχειρήσεων θα επιτευχθεί μέσω της ενίσχυσης των δυνάμεων της αγοράς-β)το κόστος που συνεπάγεται για τις επιχειρήσεις η συμμόρφωσή τους προς τις κοινοτικές ρυθμίσεις πρέπει να ελαχιστοποιηθεί και οι περιττές ρυθμίσεις να αποφεύγονται-γ)η υπάρχουσα νομοθεσία πρέπει να εξεταστεί ώστε να απλοποιηθεί κατάλληλα-δ)δεν πρέπει να υπάρχει επικάλυψη μεταξύ των μέτρων που λαμβάνονται σε κοινοτικό επίπεδο και των μέτρων που λαμβάνονται σε επίπεδο κρατών μελών - θα πρέπει, στο μέτρο του δυνατού, να γίνεται χρήση των υφιστάμενων διαρθρώσεων αντί να δημιουργούνται νέες -ε)πρέπει να ενισχυθεί η συμμετοχή των μικρών και μεσαίων επιχειρήσεων στα διαρθρωτικά ταμεία και στα άλλα προγράμματα έρευνας και ανάπτυξης καθώς και στα άλλα κοινοτικά προγράμματα - στ)στο κοινοτικό επίπεδο, η παροχή ειδικών υπηρεσιών ευρωπαϊκών διαστάσεων έχει μεγάλη σπουδαιότητα για τις μικρές και μεσαίες επιχειρήσεις, και ιδίως η παροχή πληροφοριών και η προώθηση της διασυνοριακής συνεργασίας μεταξύ επιχειρήσεων και με άλλους ιδιωτικούς και δημόσιους οργανισμούς-ζ)η ανταλλαγή εμπειριών σε κοινοτικό επίπεδο από τις διάφορες περιοχές της Κοινότητας και η εφαρμογή συγκεκριμένων μέτρων πειραματικού χαρακτήρα μπορούν να συμβάλουν στη βελτίωση της αποτελεσματικότητας των προγραμμάτων για την ενίσχυση των μικρών και μεσαίων επιχειρήσεων - η Επιτροπή θα αναλάβει τις πρωτοβουλίες αυτές, θα τις αναπτύξει και θα τις ενθαρρύνει-η)τα κοινοτικά μέτρα πρέπει να λαμβάνονται σε στενή συνεργασία με τους κοινωνικούς εταίρους-θ)η δράση θα πρέπει να λαμβάνει υπόψη την ποικιλία των θεσμικών και πολιτιστικών δομών της Κοινότητας, από την οποία προκύπτουν διαφορετικές ανάγκες, ΕΠΙΔΟΚΙΜΑΖΕΙ την πρόοδο που έχει πραγματοποιηθεί στα πλαίσια της εφαρμογής του προγράμματος δράσης για τις μικρομεσαίες επιχειρήσεις και ζητεί από την Επιτροπή, εν όψει της ολοκλήρωσης της εσωτερικής αγοράς, να επιταχύνει τις εργασίες της για την εφαρμογή όλων των στοιχείων της πολιτικής αυτής και τη δημιουργία των μέσων συνεννόησης με τα κράτη μέλη, ΥΠΟΓΡΑΜΜΙΖΕΙ τη σημασία του συστήματος αξιολόγησης, που θα επιτρέψει να εκτιμηθούν οι συνέπειες και το κόστος της εφαρμογής της κοινοτικής νομοθεσίας για όλες τις επιχειρήσεις και ζητά από την Επιτροπή να καταβάλλει συνεχείς προσπάθειες για τη βελτίωση του συστήματος, σύμφωνα με τις υποδείξεις που περιέχονται στην ανακοίνωση της Επιτροπής όσον αφορά την προαναφερόμενη απλούστευση των διοικητικών διαδικασιών, ΥΠΟΓΡΑΜΜΙΖΕΙ την ανάγκη απλών νομοθετικών και φορολογικών ρυθμίσεων για τις μικρές και μεσαίες επιχειρήσεις, επιμένοντας ιδιαίτερα στα πλαίσια αυτά ότι η τέταρτη οδηγία για το Εταιρικό Δίκαιο θα πρέπει να εξεταστεί ώστε να απλοποιηθεί ουσιαστικά ακόμα περισσότερο, ΥΠΟΓΡΑΜΜΙΖΕΙ την ανάγκη για τα κράτη μέλη να λάβουν υπόψη το δελτίο αξιολόγησης των επιπτώσεων κατά τις συζητήσεις από τα αρμόδια όργανα του Συμβουλίου, ΥΠΟΓΡΑΜΜΙΖΕΙ την ανάγκη να βελτιωθεί η πληροφόρηση των μικρών και μεσαίων επιχειρήσεων σχετικά με τα κοινοτικά ζητήματα και, στα πλαίσια αυτά, υποστηρίζει την πρόθεση της Επιτροπής να προβεί, σε συνεννόηση με τα κράτη μέλη, στην αξιολόγηση του σχεδίου "Ευρωπαϊκά κέντρα πληροφοριών "- προς το σκοπό αυτό καλεί την Επιτροπή να συγκαλέσει μια επιτροπή που θα αποτελείται από αντιπροσώπους των κρατών μελών - τέλος, καλεί την Επιτροπή να του υποβάλει, αφού λάβει υπόψη τα αποτελέσματα της αξιολόγησης αυτής και μετά από συνεννόηση με την εν λόγω επιτροπή, πρόγραμμα για την επέκταση του σχεδίου, ΥΠΟΣΤΗΡΙΖΕΙ την ανάγκη να ενισχυθεί η δυνατότητα διασυνοριακής συνεργασίας μεταξύ επιχειρήσεων και ως προς αυτό εκφράζει την ικανοποίησή του για την εξέλιξη των ενεργειών της Επιτροπής στο συγκεκριμένο τομέα και ιδιαίτερα του πρότυπου σχεδίου "Business Cooperation Network ( BC-NET )", ΚΡΙΝΕΙ επίσης ότι είναι απαραίτητο να συζητηθεί εντατικότερα η πολιτική για τις μικρές και μεσαίες επιχειρήσεις σε επίπεδο Συμβουλίου . Για το Συμβούλιο Ο Πρόεδρος Ch .

SCHWARZ-SCHILLING